Pollux: Prof. Jansen, I presume? | Netwerk24
Pollux: Prof. Jansen, I presume?
Suid-Afrika se grootste ego, doktor professor mevrou dominee Jonathan Jansen (die eerste en enigste) deel vroeër hierdie week die volgende brokkie oor sy besoek aan ’n boekwinkel op “Stellies” met sy 109 000 Twitter-volgelinge:
Me: No, I’m DJ Black Coffee
Pollux se geloof in die mensdom is herstel deur die feit dat honderde van Joontjie se twitter-volgelinge darem nog in staat is om ’n pompeuse poephol te erken vir wat dit is – ’n pompeuse poephol.
Op die allerminste kon die pompeuse een ten minste soos Oliver Twist gemaak het deur te vra: May I have some stationary, PLEASE.
Pollux moes die afgelope week gelawe word nadat hy van die nuutste stommiteit uit die raadsale van Krieket Suid-Afrika te hore gekom het.
Die krieketbase verseg om die name van die nasionale keurders bekend te maak – glo omdat dit nie in die belang van “kollegialiteit en samehorigheid” is nie. KSA se hoof van “kommunikasie”, Thamie Mthembu, meen krieketaanhangers wil nie weet wie die nasionale span vir die kritieke toetsreeks teen Engeland gaan kies nie! Dalk moet ons sommer ’n klomp gemaskerde Proteas in die veld stoot teen die Engelse. Natuurlik sal dit die lewe vir tellinghouers en toeskouers bietjie moeiliker maak, maar dis ’n klein prys om te betaal vir ’n bietjie kollegialiteit.
Gepraat van toeskouers. Soos die Proteas onlangs op die veld skandes gemaak het, sal Pollux hul ondersteuners ook glad nie verkwalik as hulle die komende toetse met ’n bruin papiersak oor die kop wil bywoon nie.